રાયપુર: સુરક્ષા દળોનાં વધતાં જતાં પ્રભુત્વથી દેશના વિવિધ રાજ્યમાં સક્રિય રહેલા નકસલીઓની તાકાત ઘટી ગઈ હોવાનું દસ રાજ્યના ૧૦૬ જિલ્લામાં સક્રિય રહેલા નકસલીઓ માની રહ્યા છે.નકસલીઓ કબૂલે છે કે ૨૦૧૭ના દસ મહિનામાં તેમને મોટો ઝટકો લાગ્યો છે. આ સમયમાં તેના ૧૪૦ સાથી સુરક્ષા દળોના હાથે ઠાર મરાયા છે. જેમાં ૩૦ મહિલા પણ સામેલ હતી. આવી માહિતી પિપલ્સ લિબરેશન ગોરીલા આર્મી( પીએલજીએ)ના સ્થાપના દિવસ પૂર્વે નકસલીઓના કેન્દ્રિય સેના પંચ તરફથી જારી કરાયેલા નિવેદનમાં આપવામાં આવી છે.